ສະເປນໄດ້ແຊ້ມ ເຕະບານໂລກ
ສະ​ເປ​ນຄ້ວາ World Cup ມາໄດ້ເປັນຄັ້ງ​ທຳ​ອິດ​ໃນ​ປະວັດ​ສາດ​ຂອງ​ຕົນ ​ໂດຍ​ຊະນະ​ທີ​ມ Netherlands 1 ປະຕູ​ຕໍ່ 0 ໃນຊ່ວງຕໍ່ເວລາ.
ສະເປນໄດ້ແຊ້ມເຕະບານໂລກ ຫລື World Cup ຄັ້ງທຳອິດໃນປະວັດສາດຂອງຕົນ ໂດຍຊະນະທີມ Netherlands 1 ປະຕູຕໍ່ 0 ໃນການແຂ່ງຂັນທ່ີນະຄອນ Johannesburg ອະຟຣິກາໃຕ້ໃນວັນອາທິດວານນີ້ ສະເປນ ທ່ີໄດ້ລໍຄອຍມາເປັນເວລາຫລາຍປີເພື່ອຊະນະ champ ໃນການແຂ່ງຂັນກີລາເຕະບານໂລກ ຕ້ອງໄດ້ລໍຖ້າມາຈົນຮອດ ຕອນຕໍ່ເວລາ ຄືໃນນາທີ ທີ116 ກ່ອນຊະນະການແຂ່ງຂັນນັ້ນ ການແຂ່ງຂັນກັນໄດ້ດຳເນີນໄປຈົນໝົດເວລາທຳມະດາ ແລະຍິງເຂົ້າປະຕູຂອງເນເທີແລນໄດ້ໃນຊ່ວງຕໍ່ເວລາຍັງເຫລືອພຽງແຕ່ 4 ນາທີ ເວລານາຍ Andre Iniesta ຍິງລູກບານເຂົ້າໂກນຂອງຝ່າຍທີມ Netherlands ເປັນເທື່ອທຳອິດທ່ີທີມຢູໂຣບໄດ້ຕຳແໜ່ງແຊມ ໂລກໃນການແຂ່ງຂັນກີລາເຕະບານໂລກຢູ່ນອກຢູໂຣບ ແລະນັບເປັນເທື່ອທີ 3 ທ່ີທີມ Netherlands ໄດ້ຮັບການປາໄຊ ໃນການແຂ່ງຂັນຮອບສຸດທ້າຍຫລືຮອບຊະນະເລີດນັ້ນ ທັງສອງທີມຄື ທີມNetherlands ແລະທີມສະເປນ ຕ່າງກໍພະຍາຍາມຍາດເອົາ ຕໍາແໜ່ງ champ ໂລກເທື່ອທຳອິດຂອງຕົນ ໄຊຊະນະຂອງທີມສະເປນໄດ້ນຳຄວາມຊື່ນຊົມຍິນດີຢ່າງໃຫຍ່ມາໃຫ້ພວກແຟນເຕະບານ ສະເປນ ແຕ່ການແຂ່ງຂັນໄດ້ດຳເນີນໄປຢ່າງດຸເດືອດ ຊຶ່ງກຳມະການຕັດສິນໄດ້ອອກບັດສີເຫລືອງໃຫ້ພວກກີລາທັງໝົດ13 ບັດຊຶ່ງເປັນ ຈຳນວນຫລາຍເປັນປວັດການໃນການແຂ່ງຂັນກັນນັ້ນ ຊຶ່ງເຮັດໃຫ້ທີມ Netherlands ຍັງເຫລືອນັກກີລາພຽງແຕ່ 10 ຄົນໃນນາທີ ທີ 109 ເວລານາຍ John Heitings ໄດ້ຮັບບັດສີເຫລືອງບັດທີສອງຊຶ່ງຈຳເປັນຕ້ອງໄດ້ອອກຈາກການແຂ່ງຂັນໄປນັ້ນ